ຕໍ່ມາເມື່ອວັນທີ 24 ມິຖຸນາ ຄ.ສ. 1939 ຣັດຖະບານຈອມພົນປ. ພິບູນສົງຄາມ ອອກປະກາດສຳນັກນາຍົກຣັດຖະມົນຕຣີວ່າດ້ວຍຣັດນິຍົມ ສະບັບທີ 1 ປ່ຽນຊື່ປະເທດ ພ້ອມກັບຮຽກປະຊາຊົນແລະສັນຊາດ ຈາກ ""ສະຫຍາມ"" ມາເປັນ ""ໄທ"" ເຊິ່ງຈອມພົນປ. ຕ້ອງການບອກວ່າດິນແດນແມ່ນຂອງຊາວໄທ ບໍ່ແມ່ນເຊື້ອຊາດອື່ນ ຕາມລັດທິຊາດນິຍົມໃນເວລານັ້ນ ໂດຍໃນຣະຍະຕໍ່ມາໄດ້ປ່ຽນກັບເປັນສະຫຍາມເມື່ອປີ ພ.ສ. 2488 ແຕ່ກໍ່ໄດ້ປ່ຽນກັບມາເປັນຊື່ໄທອີກຄັ້ງເມື່ອ ພ.ສ. 2491 ເຊິ່ງແມ່ນຣະຍະຈອມພົນປ. ແມ່ນນາຍົກຣັດຖະມົນຕຣີ ການປ່ຽນຊື່ໃນຄັ້ງນີ້ຍັງປ່ຽນຈາກ ""Siam"" ໃນພາສາອັງກິດແລະພາສາຝະຣັ່ງ ແມ່ນ ""Thaïlande"" ໃນພາສາຝະຣັ່ງແລະ ""Thailand"" ໃນພາສາອັງກິດຢ່າງໃນປັດຈຸບັນ ຢ່າງໃດກໍ່ຕາມ ຊື່ ສະຫຍາມ ຍັງຄົງເປັນທີຮູ້ຈັກທັງໃນແລະຕ່າງປະເທດ ຊື່ປະເທດໄທໃນພາສາອັງກິດມັກຖືກຈຳສັບສົນກັບໄຕ້ຫວັນຢູ່ບ່ອຍໆ